
Prome Minister Evelyn Wever-Croes: 


PROME MINISTER A REUNI DI MINISTER DI 
SINT MAARTEN RIBA E TEMA DI MANEHO 


DI DESP 


ERDICIO 











Minister encarga cu Vivienda, Desaroyo Teritorial, Medio 
Ambiente y Infrastructura di Sint Maarten sefior Egbert Doran 
a bishita Aruba riba un “fact finding mission” pa mira con Aruba 
ta atende cu maneho di desperdicio, considerando e reto cu 
Sint Maarten tambe tin cu e tema aki. 


Den su reunion cu Prome Minister Evelyn Wever-Croes, e 
Minister di Sint Maarten a expresa su interes den e structura di 
Serlimar como un Sui Generis y riba esaki a palabra cooperacon 
entre Aruba cu Sint Maarten. 





E prome mandatario di nos pais a enfatisa e importantancia 
pa reconoce cu no ta Aruba so ta confronta reto cu maneho di 
sushi riba nos isla y pues semper ta importante pa intercambia 
pensamento cu otro paisnan den un situacion similar. Pa di e 
forma aki hunto por yuda otro na bienestar di cada ciudadano 
y medio ambiente. 


Gabinete Wever-Croes ta sigui cu esfuersonan pa yega na un 
solucion structural pa miho maneho di desperdicio na bienestar 
di Aruba. 

PABIEN ARUBA! 


Hurto nos la siquí recupera NOS economia; 

GOBIERNO DI ARUI 





LIN EHEMPELPAMUNDO 






BON BINI NA E CRUSERO 


œ» E promecrusero cu pasahero desde e pandemia a inicia. 





_GABINETE WEVER-CROES _ 

Prome Minister Evelyn Wever-Croes: 


i sà cani mi RIMAS 





Diamars 8 di juni Prome Minister Evelyn Wever-Croes tabata 
presente na celebracion di 60 aniversario di Scol Preparatorio 
Santa Jacinta. Prome Minister a expresa cu ta un honor pa den 
nomber di Gobierno por ta presente na e occasion y a gradici 
cada docente cu durante 60 afia a traha na e scol. Den e 60 
añanan di existencia di e scol aki, a forma miles di mucha y a 
traha e fundeshi pa miles di mucha cu despues a bira hoben y 
aworaki ta adulto. 


E celebracion di 60 aña di Scol Preparatorio Santa Jacinta a 
inicia cu un bunita Santo Sacrificio di Misa na Misa Fatima na 
Dakota. Muchanan hunto cu maestronan, directora di SKOA 
Juff Anuesca Baly y nos Prome Minister Evelyn Wever-Croes 
y invitadonan presente a atende e bendicion special aki sigui 
pa un bunita celebracion na scol unda cu a haci e desvelo 
oficial di Jacinta Kleuterschool pa Scol Preparatorio Jacinta na 
Dakota. E motibo di e cambio di nomber ta e hecho cu aworaki 
Jacinta ta un Santo y esaki ta un experiencia unico. Cu esaki e 
fecha lo keda conmemora pa hopi tempo mas. Cu e cambio di 
nomber a bin tambe un logo nobo. Tambe a inaugura un bunita 
hardin cu e imagen di San Jacinta pa por inculca e FE den nos 
muchanan. 


“Ora cu docente of cabesante tin un tarea asina pisa pero 
na mes momento asina noble, e ta haci bo un persona hopi 
special. P'esey den nomber di Gobierno di Aruba mi ta gradici 
SKOA, cabesante y tur docente di Jacinta Kleuterschool awo 
Scol Preparatorio Santa Jacinta, pa e trabou grandi cu ta haci 
cu e muchanan y pa a yuda forma nos hobennan,” Prome 
Minister Evelyn Wever-Croes a expresa. 

Continuacion DESVELO DI NOMBER Y LOGO NOBO EN CONEXION.... 

MINISTER XIOMARA MADURO 

ARUBA INVESTMENT SUMMIT 2021 TABATA 
UN EXITO ROTUNDO 


‘Aruba Investment Summit 2021'organisa door di Departamento 
di Asunto Economico, Comercio y Industria (DEZHI) tabata un 
exito rotundo. E cumbre a tuma luga riba dianan 31 mei, 1 
y 2 juni 2021. Durante e evento aki tawatin presentacionan 
interesante di Aruba su top lidernan, ehecutivonan y 
empresarionan y tambe oradornan internacional cu a inspira 
y a motiva e participantenan. E tres dianan di evento a tuma 
luga por medio di un plataforma digital y a ricibi un acohida 
di diferente participantenan rond mundo, incluyendo Reino 
Hulandes, Europa, Caribe, paisnan Latino Americano, Estados 
Unidos. Un total di 366 participante a registra, cu 69% di 
asistencia. E participantenan a duna e evento un score di 8.5 
for di 10. 


Resumen di Aruba Investment Summit 2021 

Riba e prome dia di e Summit, e participantenan a ricibi un 
caluroso bon bini di Minister di Finansa, Asuntonan Economico 
y Cultura, sra. Xiomara Maduro. Tambe e mandatario a lansa e 
logo y e branding nobo di Aruba Investment Promotion Agency 
(ARINA), cu awor ta un unidad di Departamento di Asuntonan 
Economico, Comercio y Industria. Finalmente e mandatario a 
subraya e deseo pa pronto yama e particantenan Bon Bini na 
Aruba y pa hunto logra pa Aruba bira ‘One Happy Investment 
Island’. Tambe a hiba palabra Director di DEZHI, sra. Maria 
Dijkhoff-Pita cu a presenta e sectornan prometedor di Aruba. 
Managing Partner di MGM Source, sra. Marielsa Croes a 
elabora riba e clima di inversion di Aruba y sr. Daniele Ferrara, 
CEO di Gianni's Group a elabora riba su proyectonan sostenibel 
y diversifica cu ela inverti aden. 


Riba e segundo dia, CEO y CCO di Aruba Ports Authority, sr. 
Marc Figaroa y sr. Lex de Ridder a presenta e proyectonan 
‘Port City Oranjestad’ y 'Barcadera Business Park’. CEO di 
Aruba Airport Authority, sr. Joost Meijs, conhuntamente cu sr. 
Shensly Tromp, Director di Airport Development & Technology 
a presenta ‘Aruba Gateway 2030' y un proyecto innovativo di 
Aviacion Electrico. Sr. Eric Mijts, coordinador di SISSTEM na 
Universidad di Aruba a elabora riba e solucionan innovativo 
pa islanan y sr. Martin Berkenkamp, representante di e grupo 
di empresanan Aleman GreenHub Technology a duna su 
testimonio tocante establecimento di un proyecto di inversion 
na Aruba 





ARUBA 
INVESTMENT 
SUMMIT 


June 1 


Creating Wealth in Aruba 


E ultimo dia di Summit, sr. Brad J. Sugars, Fundador y CEO 
di e compania ActionCOACH a duna un discurso referente 
“disruptive entrepreneurship. sr. Remko van der Veldt, 
Managing Director di Royal Aruba Aloe a elabora riba e 
strategianan pa internacionalisa cu su compania a practica 
ultimamente. E ultimo orador, sr. Andrei Moarcas di OCTA 
a presenta e estudio referente e implementacion di 'Blue 
Economy in island economies'. Prome Minister di Aruba, sra. 
Evelyn Wever-Croes a presenta un impresionante discurso pa 
clausura e Summit aki, na unda e la enfatisa cu Aruba ta cla 
pa yama bon bini na inversionistanan nobo pa nos isla Aruba. 


Resumen di e Summit 

Durante e cumbre, e participantenan a haya informacionan 
valioso con pa inverti na Aruba, tambe a cera contactonan 
importante y a wordo inspira pa inverti na Aruba door di e 
diferente oradornan. Pa esunan cu ta interesa pa wak Aruba 
Investment Summit 2021, e videonan ta riba YouTube riba 
e canal di Departamento di Asunto Economico, Comercio y 
Industria 


Pa mas informacion of pregunta 

Pa mas informacion tocante Aruba InvestmentAgency (ARINA), 
por tuma contacto cu sra. Zuleika Quant na DEZHI via email 
z.quant@deaci.aw. 

MINISTER XIOMARA MADURO A HACI 
APERTURA DI ‘ARUBA INVESTMENT 
SUMMIT 2021’ 








Dialuna ultimo Minister Xiomara Maduro a haci e apertura di 
‘Aruba Investment Summit 2021’ na un manera virtual. ‘Aruba 
Investment Summit 2021’ a wordo organisa pa Departamento 
di Asuntonan Economico, Comercio y Industria. E cumbre a 
inicia dialuna 21 di mei y lo termina diaranson, 2 di juni 2021. 
Un total di 341 participante di Aruba, Merca, Hulanda, Trinidad 
& Tobago, Curagao y varios otro pais den region a participa na 
e cumbre aki. 


ARINA 

E mandatario a yama tur participante Bon Bini y a subraya e 
beneficionan di inverti na Pais Aruba. Alabes e dignatario a 
lansa e logo y e branding nobo di Aruba Investment Promotion 
Agency (ARINA), cu awor ta un unidad di Departamento di 
Asuntonan Economico, Comercio y Industria. ARINA ta consisti 
di un team di profesional cu tin como meta pa crea mas trabou 
den e sectornan nobo y prometedor di Aruba. E expertonan 
di ARINA lo conecta e inversionista cu e sector comercial, lo 
brinda tambe e informacion necesario tocante hacimento di 
negoshi na Aruba pa asina hacie mas facil pa e inversionista 
por establece na nos Pais. 


Partnership ta e yabi pa exito 
Minister Xiomara Maduro a subraya cu “In an economy 
where trade and investment can shape economic change, 





ARUBA 
INVESTMENT 





partnerships are the keys to success. In the Aruba Trade Board 
we combine knowledge and expertise and lead a coordinated 
effort to stimulate international trade and investment for Aruban 
businesses. The composition of the Aruba Trade Board is such 
to create a structural partnership between the public sector and 
the private sector, with the Aruba Chamber of Commerce, the 
Aruba Trade and Industry Association and the Free Zone Aruba 
as members. Through institutions like ARINA and the Aruba 
Trade Board, Aruba can promote its new Promising Sectors to 
investors in order to create more jobs, more economic activity 
and new economic sectors. By letting investors know that Aruba 
has more opportunities outside the main economic pillar, we 
can attract innovation, efficiency and quality and we can build 
a resilient Aruban economy! But we need success stories. We 
want you to support Aruba in providing unique and innovative 
island solutions, to invest and to create your wealth.” 


Aruba One Happy Island 

E mandatario a invita e participantenan pa network y participa 
na e sesionan di ‘Round table’ durante di e cumbre pa 
haña informacion con pa inverti na Aruba, pa cera un trato 
cu partnernan comercial y inverti na Pais Aruba. Finalmente e 
mandatario ta spera cu pronto e yama e particanteman Bon 
Bini na Aruba y pa hunto logra pa Aruba bira 'Aruba One Happy 
Investment Island’. 

MINISTER XIOMARA MADURO A HACI 
APERTURA DI ‘EXPORT WEEK 2021: 
CONQUERING NEW HORIZONS’ 


Minister Xiomara Maduro a haci e apertura di ‘Export Week 
2021: Conquering new horizons' na un manera virtual, dialuna 
dia 7 di juni. E ‘Export Week 2021' a wordo organisa pa e 
unidad Exprodesk di Departamento di Asuntonan Economico, 
Comercio y Industria. E mandatario a yama bon bini na tur e 
participantenan local y e oradonan local y internacional. 


Economia di Aruba a conoce un transformacion 

Minister Maduro a splica cu e unidad Exprodesk a wordo 
establece na aña 2017 cu e meta pa facilita empresanan chikito 
y mediano cu tur informacion necesario y asistencia pa ora nan 
kier exporta nan producto of servicio. For di e tempo ey hopi 
a cambia y economia di Aruba a conoce un transformacion pa 
reposiciona e isla chikito aki den un mundo post-Covid. Un 
transformacion cu ta implica di pasa pa un sector economico 
principal pa un economia resiliente cu varios oportunidad y un 
economia habri cu ta exporta pa henter mundo. E dignatario a 
enfatisa cu nos tin hopi pa ta orguyoso di dje na Aruba, pero 
COVID a corda nos cu un bofta den nos cara cu nada no ta pa 
semper y cu nos bida por cambia di un momento pa otro. Pa 
por tin exito den e transformacion, nos mester innova, fortalece 
nos negoshinan y consolida nos exportacionan. 


Partnershipnan internacional 

Pa logra e transformacion aki, Exprodesk a bin ta lidera 
proyectonan cu exportadonan potencial cu partnership cu ta 
varia di Rijksdienst voor Ondernemend Nederland, Holland 
House Colombia, Caribbean Export Development, programa 
COSME y e cuidad Doral, Florida. E partnershipnan aki a yuda 
apoya e exportado local riba diferente nivel. Pronto Exprodesk 
lo tin mas partnership y instrumento pa yuda nos negoshinan 
yega na nan mercado pa exporta y pa por sigui crece. 


Nos productonan y servicionan tin balor 

Minister Xiomara Maduro asubraya cu historicamente economia 
di Aruba tabata un economia habri cu partnernan di comercio 
internacional. Sinembargo e hacimento di negoshi tabata di 
un banda so: importacion pa Aruba. E dignatario a enfatisa 
cu ta hopi importante si nos por transforma esaki y conkista 
horizontenan nobo pa Aruba. E mandatario a sigui bisa cu 
siman pasa durante di e cumbre di Aruba Investment Summit 
Aruba Royal Aloe, e exportado number uno di Aruba a comparti 
su strategia pa internacionalisa. Durante e presentacion Royal 
Aruba Aloe a afirma cu nos producto y servicionanan tin balor 
pa ofrece na henter mundo y e mandatario ta di acuerdo cu e 
afirmacion aki. 


Export Week ta hopi importante 
E dignatario a subraya pa compromete pa exporta no ta nada 
facil, e por resulta hopi trabou y caro. Pesey e ‘Export Week’ aki 























fes Elprodesk —“aprodesk or 

ME 





ta hopi importante. E oradonan lo comparti nan conocemento 
y lo empodera e participantenan pa ta exitoso. Alabes esaki 
ta un momento cu e negoshinan y e grupo di interes por uni 
virtualmente. E mandatario a encurasha e participantenan pa 
network durante e transcurso di siman. 


Finalmente Minister Xiomara Maduro a gradici Departamento 
di Asuntonan Economico, Comercio y Industria y su unidad 
Exprodesk pa organisa e ‘Export Week 2021' y a desea e 
participantenan hopi exito durante e siman aki. 

MINISTER XIOMARA MADURO TA FELICITA 
SR. ROQUE MADURO CU SU 42 AÑA DEN 
SERVICIO NA DEPARTAMENTO DI ADUANA 


Recientemente sr. Roque Maduro a cumpli 42 aña di servicio 
di Pais Aruba den Cuerpo di Aduana. Durante un rato ameno 
na Bureau di Minister di Finansa, Asuntonan Economico y 
Cultura y den presencia di Gerencia di Aduana y chef di sr. 
Maduro, Minister Xiomara a felicita sr. Maduro cu su aniversario 
na Departamento di Aduana, trahando na bienestar di nos 
comunidad. 




































Durante e carera di Sr. Maduro na Aduana ela ricibi varios 
promocion. Na aña 1985 ela ricibi su prome promocion pa 
‘Kommies der belastingen 2de klasse’. Na aña 1993 ela ricibi su 
di dos promocion pa 'Kommies der Invoerrechten en Accijnzen 
‘ste klasse’ y na aña 1998 ela ricibi su di tres promocion pa 
‘Kommies der Invoerrechten en Accijnzen 1ste klasse “A”. 
Prome cu sr. Maduro a drenta Cuerpo di Aduana ela sirbi 
como militar. E tempo ey servicio militar tabata obligatorio pa 
hobennan masculino di nos Pais. Durante e temporada como 
militar ela siña tambe con pa 'marcheer'. Ora cu e Cuerpo di 
Aduana ta wordo invita na un ceremonia oficial, ta sr. Maduro 
ta esun encarga pa train e coleganan pa marcha y asina e 
Cuerpo di Aduana por luci danki na su trabounan eherci. 











Minister Xiomara Maduro na nomber di Gobierno di Aruba a 
gradici sr. Maduro pa su 42 añanan di servicio y trabou leal na 
Pais Aruba. E mandatario a subraya cu awor sr. Roque Maduro 
ta cla pa bay disfruta di un pensioen bon mereci. 

Gomeano DARU 


MINISTER DI ASUNTO SOCIAL Y LABOR 


MINISTER GLENBERT F. CROES 

GOBIERNO DI ARUBA 


Minister Glenbert Croes ta confirma su compromiso cu e clase 
trahador y esnan mas vulnerabel den nos comunidad. Esaki ta 
e mensahe cu e mandatario ta hibando di cas pa cas. 


Azota pa un pandemia di casi 1 aña y mey, e clase trahador y 
esnan vulnerable ainda ta sinti e consecuencianan cu esaki a 
trece. Aña 2020 a destrui hopi cupo di trabao, a trece luto den 
hopi famia y a kibra soño den hopi hogarnan. 


Den su labornan como Minister di Asuntonan Social y Labor 
durante Gabinete Wever Croes, Glenbert Croes a traha duro 
y incansabel pa combati e retonan social cu tin den nos 
comunidad. Ta su conviccion y convivencia cu su pueblo, 
cu a motiva e mandatario pa brinda un sosten financiero 
importante na esnan cu mas a sufri y ainda ta sufriendo di e 
consecuencianan di e pandemia. 


Glenbert Croes ta conciente cu e efectonan lo continua y cu 
apesar cu e pandemia a destrui hopi cupo di trabao, nos ta 
bay reconstrui nos Pais. Ta p'esey ta importante pa nos tin 
gobernantenan comprometi, cuexperiencia, cu edeterminacion 
pa sigui duna prioridad na e problemanan social y na e clase 
trahador y esnan mas vulnerabel den nos comunidad. 








Den hopi casnan cu e mandatario ta bishitando por scucha e 
dolornan. Hopi di e problemanan aki ya caba tabata un reto 
prome cu e pandemia pero cu awor a empeora. Glenbert Croes 
ta duna oido na famianan y ta hiba e mensahe di compromiso 
cu e sosten lo continua. Aruba por conta cu e mandatario su 
sosten poniendo como prioridad proteccion na derechonan 
fundamental di un y tur. Ta unico forma cu famianan por haya 
e alivio cu nan mester y cu tanto ta wordo anhela. 


Actualmente nos ta mira cu e recuperacion economico 
ta bayendo den un bon direccion y esaki ta alimenta nos 
compromiso mas ainda cu pronto nos por bolbe bek na loke un 
dia tabata nos realidad. Den esaki ta importante pa percura pa 
famianan y e clase trahador no keda atras. Pa esaki Glenbert 
Croes ta trahando incansablemente hibando e mensahe di cas 
pa cas, convenci cu e pueblo lo responde dunando e sosten y 
confiansa pa e trabou cu Gabinete Wever Croes a desplega y 
na e plannan y compromiso cu e mandatario tin den e proximo 
4 añanan. 























FORMACION SOCIAL 
TRAYECTO LO CUMINSA 
23 augustus 2021 


lee” A | 
Oficina di Formacion Social a i 


Marinierskazerne Savaneta / | FORMACION SOCIAL TA ALGO PA BO? 





Bureau Sociale Vorming ' 20 
Tel: 522-5352 Bo ta un hoben entre 18 y 24 aña? 


Sra. Jessica Ras Bo no a termina un scol secundario? 
info.formacionsocial@gmailcom MITA CAN TV NR VS 

KI DIA MI POR INSCRIBI? MAR Ml TEA 
AWO CABA Bo a termina un scol secundario y ta sin trabou? 


f Bishita nos na: Formacion Social - SVT p o. 


GABINETE Wever-CROES 

Nos tin e vision, nos tin e plan con pa hacie y nos ta ehecutando 
esaki pa recupera nos turismo y economia 


x 




















MINISTERIO DI TURISMO, SALUBRIDAD PUBLICO Y DEPORTE 

NA CELEBRITY MILLENIUM 


E PROMER BARCO CRUSERO CU PASAHERO DESDE CU E PANDEMIA A CUMINSA. 
Aruba ban sigui traha hunto pa nos recupera nos economia. 


la 


Minister Dangui Oduber 

DIMAS: 
PROCESO DI CITANAN DI ASILO 











DIMAS a tuma nota di un reportahe dialuna mainta den un 
medio di comunicacion encuanto un malcomprondemento di 
e proceso di cita na momento cu un hende ta pidi proteccion 
internacional (e.o asilo) na Aruba. 


Ta asina cu nos ta atende personanan cu a haci un peticion pa 
cita of cu ta bin pa un entrevista referente un peticion di asilo 
personalmente. Ta importante pa reitera cu na momento cu un 
hende indica cu e tin mester di proteccion, cu mester scucha 
su relato personal. 


Pa cu esaki mester tene cuenta cu e siguiente puntonan di e 
proceso manera e ta aplicable na Aruba: 


. Un persona cu ta pidi asilo of cu ta bin pa un entrevista 
referente su asilo ta wordo scucha en persona. 
. DIMAS ta invita e persona cu anticipacion pa e por 


prepara pa su entrevista y trece tur loke e ta kere ta necesario 
pa cu esaki. Tene na cuenta cu e invitacion ta bin via di e correo 
electronico cu e persona suminstra. Ta importante pa e correo 
suministra ta di e persona en cuestion mes y cu ta controla 
regularmente e correo suministra. 

. Ta permiti solamente e persona cu cita pa atende e cita 
y drenta e edificio di DIMAS. No ta permiti pa tin otro persona/ 
mas persona presente durante di e cita na DIMAS. 

. Ta conduci tur cita den e idioma di escogencia di e 
persona y tur documento presenta ta den e idioma di escogencia 








EAN BUE SP 
di e persona tambe. Cualkier documento cu ta wordo firma ta 
semper den e idioma di escogencia di e persona. 

w Ta considera personanan cu no atende nan cita sin un 
motibo valido, cu nan no ta interesa mas den nan peticion cu 
consequencia cu e peticion por termina prematuramente. 

. Na momento cu un hende no por presenta na un cita, 
mester informa esaki por lo menos 48 ora adelanta y mester 
presenta motibo valido pa cu esaki. Si no tin motibo valido y e 
persona no presenta na su cita esaki ta wordo considera como 
un falta di interes pa su peticion cu e mesun consequencia 
previamente menciona. 

. Ta reitera cu e procesonan di proteccion (asilo) 
ta procesonan voluntario, si un personan ta desea di tin 
representacion legal e por haci esaki riba su propio gastonan 
y pafor di e horario di su cita na DIMAS. Durante di e cita na 
DIMAS ta scucha e cliente so. 


Despues die proceso di registracion y demas citanan, e proceso 
lo continua y e persona en cuestion lo ricibi un contesta mas 
liher posibel. Den algun caso e ta necesario pa haci citanan 
adicional prome cu tuma un decision y e posibilidad di entrega 
un obhecion y entama di e manera aki un proceso legal si e ta 
desea esaki. 

Tene na cuenta cu e medidanan di COVID ta keda aplicable 
durante di e bishita na DIMAS, pues tapaboca ta keda 
obligatorio. 





Diaranson 9 Juni 2021 


ore | 
WS) @NLINE 





Dia mundial di Oceano: 


IMPORTANTE 


Dia 8 di juni ta e fecha riba cual nos ta observa Dia Mundial di 
Oceano. E tema pa e aña aki ta toca e tema di e bida di oceano 
y e servicionan cu esaki ta brinda na humanidad. Ariba e dia 
aki un biaha mas pa di 2 aña Nacionnan Uni a tene un evento 
virtual cu a inclui oradornan, panelistanan y presentacionnan. 
Directie Natuur en Milieu (DNM) ta aporta y enfoca ariba e parti 
di conscientisacion riba e tematica di e oceano y su servicionan 
y retonan cu lama ta encontra. Por wak e programa virtual riba 
e plataforma www.unworldoceansday.org y tambe riba social 
media usando @UNworldoceansday 


Algun informacion di oceano a base di hecho ta cu: e ocean 
o ta produci no menos cu 50% di e oxigeno di planeta, e 
oceano ta absorba +/- 30% di dioxido di carbono (Carbon 
dioxide) produci pa hende, asina bringa e impactonan di global 
warming. Tambe oceanonan ta unda ta encontra mayoria di 
biodiversidad mundial. 


E tema cu Nacionnan Uni a bin cune e aña aki ta pa refleha riba 
e bida marino den su totalidad y e servicionan cu e oceano ta 
brinda hende. E tema scogi ta “the Ocean; Life and Livelihoods”. 
Mundialmente ta papia di e economia blauw (Blue economy) 
of tambe Ocean economy. Kico esaki kiermen? E ta referi na 
e uzo sostenibel di e oceano pa crecemento economico cu 
ta duna trabou y brinda sobrevivencia mientras ta preserva e 
ecosistema di e oceano den un condicion sano. 


Den Caribe y Aruba nos no por desvia di e pensamentonan di 
economia blauw paso nos ta depende di esaki den gran parti 
como pilar di nos economía . Na Aruba nos por pensa riba 
esnan cu ta piscado, economia di turismo, con e ecosistema 
ta nos fuente di relahacion ora nos bay lama, y e practica 
di e diferente deportenan acuatico. Lo ta bon pa haci nos 
mes e pregunta si nos ta respetando e oceano door di nos 
comportacion i segun e acuerdonan di practica sostenibel ora 
di haci uzo di nos lama. Ta di remarca cu nos sobrevivencia ta 
depende di e oceano. 


Kico nos mester haci pa sostene e sobrevivencia aki? Ta 
responsabel cu nos desperdicio, ta un consumidor conciente, 
respeta leynan cu ta pa salvaguardia nos lama y su especienan 
protegi, percura pa no tira anker den nos coralnan, ora ta pisca, 
no coy pisca di tamaño chikito cu ainda ta den crecemento 
tampcoo esunan protegi, no uza productonan cu ta contene 
oxybenzone c uta afecta coralnan, no kibra/destrui matanan 


SERVICIONAN DI E 


OCEANO TA 
PA UN Y TUR 


cerca di of na canto di lama, no practica rockstacking, tampoco 
hiba of kita driftwood, piedra of cocolishi di su lugar, no core 
cu atv/utv riba nos santo blanco y no saca strea di lama for di 
awa. 


Na nivel internacional tin un evento virtual destina pa 
cientificonan, exploradornan, expertonan y comunidadnan 
cerca di lama rond mundo. Asina tambe engrandece e 
conocemento di oceano, explora conexion cu oceano, tambe 
pa discuti e necesidad pa crea un relacion cu e oceano y biba 
den balans cu e oceano. E balans aki mester ta uno a base 
di pensamento innovativo, di bon informacion y di experiencia 
di pasado na esnan cu ta depende di e oceano. Lo tin mas 
informacion valioso pa comunidad en general; con nos tur por 
yuda na preserva e ecosistema valioso aki y tene den condicion 
saludabel. 


E observacion anual di Nacionnan Uni pa Dia Mundial di 
Oceano tambe ta accentua e intercambionan cu lo continua den 
e siman venidero te cu dia 14 di juni por medio di e Plataforma 
“Friends of UN World Oceans Day” y otro organisacionnan 
rond mundo. DNM ta spera cu comunidad tuma interes den e 
topiconan relaciona cu nos oceano y sigui aporta pa e océano 
y nos lama keda den bon condicion pa futuro generacion. 

«Supermercado y Hardware stores no 
mester limita dientela mas, pues comercio 
100% capacidad. 


+ Mester aplica medidanan di higiena. 


+ Mester cumpli cu regla die 
establecimento. 


«Ora di cera ta 1Yor pan. 





Deporte organisa ta permiti publico y 
contact sport. 


Localidad di haci ehercicio por ta habri 
segun protocol estricto. 


TENIMEN 





Entretenimiento musical por tin sin limite di 
musico. 





Gebiedsverbod ta wordo elimina. 

«Ta recomenda pa sigui mantene protocol 
di higiena. 





+ Sita vacuna cu tur 2 vacuna pa mas di 14 
dia ya no mester bay den cuarentena, na 
momento di tabata den contacto cu un 
persona positivo. 

x Residentenan di Aruba, vancuna cu 2 dosis 
pa mas cu 14 dia no mester test ora di 
bolbe di biahe. 

x Sita vacuna no mester di haci test ora di 
biaha pa Boneiro of Corsou. 

«Mester presenta certificado di vacunacion. 


+ Pa afspraak pa vacuna: Aruba Health 
App, www.dvg.aw of 280-0101 





No ta permiti: bebe of tin den bo posesion 
cue intencion pa bebe, bebida alcoholico 
den auto riba caya, canto di caminda, canto 
di lama, riba Rif y den parkeerplaats. 





Notin limite pero ta recomenda pa sigui 
mantene protocal di higiena y distancia di 
1.5 meter. 

+ Cantidad di persona ariba di 12 aña na 
mesa den restaurant ta maximo 8 paden y 
10 pafo. 

+ No ta permiti baliamento. 

+ Bar por ta habri. 

+ No ta permiti: keda para den un 
restaurant, bo mester ta sinta pa haya 
servicio. 

Ta permiti pa sinta na un bar pa servicio. 

+ Ora di cera ta 1Vor pan. 

+ Pa Casino ora di cera ta Toram. 





+ Uzo di tapaboca no ta obliga, pero 
recomendabel si no por mantene distancia 
di 1,5 meter. 


+ Compania y institucionnan por exigi uzo di 
tapaboca den nan edificio. 


t Paa ENTIERO 


©, 


+ Capacidad notin limite pero mester tene 
cuenta cu mantencion di distancia social. 


+ Mester aplica medidanan di higiena mas 
estricto. 





Permisonan pa actividadnan publico mester 
bay via Bureau Rampem Bestrijding. 

Departamento di Salud Publico: 


UPDATE 9 Di JUNI 2021 


Segun resumen di awe 15 persona a recupera, a registra un total di 4 caso nobo di Covid-19, di cual 1 ta no-residente. 
E cantidad total di testnan ehecuta ayera na e diferente localidadnan na Aruba, entre otro laboratorio di hospital, 


laboratorionan priva y aeropuerto ta 381 test. ‘Positivity rate’ entre nos residentenan ta 2%. 


Casonan activo pa awe ta 35, cantidad di fayecido relaciona cu Covid-19 ta 107. 


Cantidad di personanan vacuna ta 64.399 cuta representa 65% di nos poblacio riba 18 afia bay Aruba. 





We ARUBA COVID-19 






NO-RESIDENTE 





RESIDENTE 





Casonan Nobo 4 3 1 


Activo 35 28 7 


10926 10044 882 


Positivo 11068 10178 890 


Getest 169544 = z 


Morto 107 106 1 














GABINETE WEVER-CROES 


NOTICIA DI GOBIERNO 





